ولایت فرغانہ

ولایتِ فرغانہ تیموری ولایت تھی جو ما ورا النہر (موجودہ ازبکستان) میں واقع تھی اور اس کا پای تخت فرغانہ تھا۔ اس ولایت پر عمر شیخ مرزا اور ان کے صاحبزادوں بابر اور جہانگیر مرزا نے حکومت کی۔

یہ ولایت ابو سعید مرزا کی وفات کے بعد قائم ہوئی جب ان کی وسیع سلطنت ان کے بیٹوں میں تقسیم کر دی گئی۔ عمر شیخ مرزا کے خاندان نے 1469ء سے 1504ء تک یعنی تقریباً پینتیس برس تک فرغانہ پر حکومت کی۔

 تاریخ 
 عمر شیخ 
ابو سعید مرزا نے 1449ء میں سلطنتِ تیموریہ کی پہلی تقسیم کے بعد ازبک سردار ابو الخیر خاں کی مدد سے سلطنت کو دوبارہ متحد کر لیا تھا۔ تاہم وہ آق قویونلو ترکمانوں کے ہاتھوں قتل ہو گئے اور 1469ء میں سلطنت دوبارہ تقسیم ہو گئی۔ اس تقسیم کے نتیجے میں عمر شیخ کو فرغانہ کا علاقہ ملا۔ عمر شیخ 10 جون 1494ء کو شمالی فرغانہ کے قلعہ اخسی میں ایک حادثے کے باعث وفات پا گئے۔ وہ اپنے کبوتر خانے میں موجود تھے جو عمارت کے کنارے پر تعمیر کیا گیا تھا کہ اچانک گر گیا۔ اس طرح گیارہ سالہ بابر فرغانہ کا حکمران بن گیا۔
 بابر 
1494ء میں گیارہ سالہ بابر اپنے والد عمر شیخ مرزا کی وفات کے بعد موجودہ ازبکستان کے علاقے فرغانہ کا حکمران بنا۔ اس کی موت اس وقت ہوئی جب وہ اپنے کبوتر خانے میں مصروف تھے جو ناقص تعمیر کے باعث نیچے وادی میں جا گرا۔ اُس وقت بابر کے دو چچا (جو ان کے والد کے مخالف تھے) اور کچھ درباری جو ان کے چھوٹے بھائی جہانگیر کو تخت پر بٹھانا چاہتے تھے، بابر کی جانشینی کے لیے خطرہ بن گئے۔ ان کے چچا مسلسل انھیں تخت سے ہٹانے اور ان کی سلطنت کے دیگر حصے چھیننے کی کوشش کرتے رہے۔ بابر اپنی نانی دولتِ ایساں بیگم کی مدد سے تخت پر قائم رہنے میں کامیاب ہوئے اگرچہ اس میں کچھ خوش قسمتی کا دخل بھی تھا۔

اس کے بیشتر اطراف کے علاقے تیمور یا چنگیز خاں کی اولاد کے زیرِ اقتدار تھے اور آپس میں مسلسل برسرِ پیکار رہتے تھے۔ اس وقت سمرقند پر مختلف شہزادے قابض ہونے کے لیے لڑ رہے تھے۔ 1497ء میں بابر نے سمرقند کا سات ماہ تک محاصرہ کیا اور آخرکار اسے فتح کر لیا۔ اس وقت وہ صرف پندرہ برس کے تھے اور یہ ان کے لیے ایک بڑی کامیابی تھی۔ اگرچہ فوج میں بغاوت اور فرار کے باوجود وہ شہر پر قابض رہے لیکن جلد ہی سخت بیمار پڑ گئے۔

 جہانگیر 
ادھر وطن میں تقریباً 350 کلومیٹر (220 میل) دور ان درباریوں نے جو ان کے بھائی جہانگیر کے حامی تھے، بغاوت کر دی اور جہانگیر مرزا کو فرغانہ کا حکمران بنا دیا۔ جب بابر اسے واپس لینے نکلے تو ایک حریف شہزادے نے سمرقند بھی چھین لیا یوں وہ دونوں سلطنتوں سے محروم ہو گئے۔ انھوں نے فرغانہ دوبارہ حاصل کرنے کی کوشش کی مگر جنگ ہار گئے اور چند ساتھیوں کے ساتھ پہاڑوں میں پناہ لیتے رہے۔ 1502ء تک بابر نے فرغانہ واپس لینے کی امید چھوڑ دی۔ وہ بالکل تنہا رہ گئے اور قسمت آزمانے کے لیے دوسرے علاقوں کی طرف نکل گئے۔ 1504ء میں یہ ولایت ازبکوں کے ہاتھ چلی گئی۔
 فہرستِ امرا 
تصویرناممدت100پک100پکبابر1494ء–1497ء100پکجہانگیر مرزا1497ء–1503ء

 حوالہ جات 

 کتابیات 



زمرہ:تیموری سلطنت